CELEX: 32016R0005
Language: lv
Date: 2016-01-05 00:00:00
Title: Komisijas Regula (ES) 2016/5 (2016. gada 5. janvāris), ar ko attiecībā uz vides aizsardzības pamatprasību īstenošanu groza Regulu (ES) Nr. 748/2012 (Dokuments attiecas uz EEZ)

6.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 3/3
            
         KOMISIJAS REGULA (ES) 2016/5
   (2016. gada 5. janvāris),
   ar ko attiecībā uz vides aizsardzības pamatprasību īstenošanu groza Regulu (ES) Nr. 748/2012
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 6. panta 2. punktu,
   tā kā:
   
               (1)
            
            
               Regulas (EK) Nr. 216/2008 6. panta 1. punktā ir noteikts, ka ražojumiem, daļām un ierīcēm ir jāatbilst vides aizsardzības prasībām, kas paredzētas 16. pielikuma I un II sējumā Starptautiskās civilās aviācijas konvencijā (turpmāk “Čikāgas konvencija”) tās 2011. gada 17. novembrī spēkā esošajā redakcijā, izņemot minētā pielikuma papildinājumus. Šīs prasības Savienības tiesību aktos ir īstenotas ar Komisijas Regulu (ES) Nr. 748/2012 (2).
            
         
               (2)
            
            
               Čikāgas konvencijas 16. pielikuma I un II sējums ir grozīts 2014. gadā, ieviešot jaunus trokšņu standartus.
            
         
               (3)
            
            
               Tāpēc attiecīgi būtu jāgroza Regula (ES) Nr. 748/2012.
            
         
               (4)
            
            
               Šajā regulā paredzēto pasākumu pamatā ir atzinums, ko izdevusi Eiropas Aviācijas drošības aģentūra saskaņā ar Regulas (EK) Nr. 216/2008 17. panta 2. punkta b) apakšpunktu un 19. panta 1. punktu.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi atbilstīgi Regulas (EK) Nr. 216/2008 65. pantam izveidotā komiteja,
            
         IR PIEŅĒMUSI ŠO REGULU.
   1. pants
   Regulas (ES) Nr. 748/2012 I pielikuma (21. daļa) 21.A.18. punkta a) apakšpunktu aizstāj ar šādu:
   
      
                  “a)
               
               
                  Piemērojamās trokšņa līmeņa prasības gaisa kuģa tipa sertifikāta izdošanai noteiktas saskaņā ar 16. pielikuma I sējuma II daļas 1. nodaļas noteikumiem Čikāgas Konvencijā un:
                  
                              1.
                           
                           
                              zemskaņas reaktīvajām lidmašīnām – attiecīgi I sējuma II daļas 2., 3., 4. un 14. nodaļā;
                           
                        
                              2.
                           
                           
                              propelleru lidmašīnām – attiecīgi I sējuma II daļas 3., 4., 5., 6., 10. un 14. nodaļā;
                           
                        
                              3.
                           
                           
                              helikopteriem – attiecīgi I sējuma II daļas 8. un 11. nodaļā;
                           
                        
                              4.
                           
                           
                              virsskaņas lidmašīnām – attiecīgi I sējuma II daļas 12. nodaļā; un
                           
                        
                              5.
                           
                           
                              tiltrotoriem – attiecīgi I sējuma II daļas 13. nodaļā.”
                           
                        
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 79, 13.3.2008., 1. lpp.
   
   
      (2)  Komisijas 2012. gada 3. augusta Regula (ES) Nr. 748/2012, ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju (OV L 224, 21.8.2012., 1. lpp.).